Gedagte vir die dag: God se liefdesverhouding gebaseer op sy goedheidFoto: pixabay.com Die Here is goed. In tye van nood is Hy ’n veilige vesting. Hy ken elke mens wat op Hom vertrou. (Nahum 1:7) Te midde van die wanhoop het Juda Nahum se woord van God af ontvang: God is goed; ’n mens kan op Hom vertrou; Hy ken dié wat op Hom vertrou persoonlik; Hy sal jou in die slegste tye beskerm; Hy sal jou vyande verslaan. Vertrou jy op God om te doen wat vir jou goed is? U is goed. Die bose kan nie op enige deeltjie van U aanspraak maak nie. U het my in u goedheid lief. U wil net die beste vir my hê. Dit is presies wat ’n liefdesverhouding behels, om net die beste vir mekaar te begeer. Ek laat vaar nou my wanhoop. Ek het hoop. Amen.